ועדת העבודה, הרווחה והבריאות, כנסת 17, פרוטוקול מספר 473, 2008-06-25 09:00

יצחק גלנטי: בוקר טוב, אני פותח בזה את המשך הדיון בנוגע להצעת חוק שכר מינימום לחיילים בשירות סדיר, התשס"ח-2007 שקראנו לו כבר הצעת חוק גמול לחייל בשירות סדיר, התשס"ח-2008.

עמיר פרץ: חייל או חיילת?

יצחק גלנטי: אני מקבל את ההערה שלך, צריך לעשות קו נטוי / ת'.

יצחק גלנטי: הצעתו של חבר הכנסת עמיר פרץ שמספרה (פ/3178).

עמיר פרץ: ראשית, רציתי להודות לך.

עמיר פרץ: שנית, להביע הערכה גדולה ליועצת המשפטית של הוועדה נעה בן-שבת.

עמיר פרץ: עבדתי עם הרבה יועצים משפטיים, אני מוכרח לומר לך שהמפגש שלי איתה בשבועיים האחרונים היה מפגש אינטנסיבי, נהניתי מכל רגע איתה, מרמת המקצועיות שלה ומרמת הגישה שלה.

עמיר פרץ: אני רוצה לזקוף לזכותה דבר אחד, שאני התקשיתי למצוא פתרון לעניין של הבידול בין חיילים לחיילות, היועצת המשפטית נתנה לי פתרון משפטי יוצא מן הכלל בהגדרה שבעצם אנחנו מדברים על שליש משירותו של חייל או חיילת ובכך בעצם יצרנו מתווה שהוא הרבה יותר יפה והרבה יותר משופע ממה שהתחלנו.

עמיר פרץ: אני מודה לך מאוד גברתי, ומודה לך אדוני היושב ראש שהשהית את הדיון ונתת לנו את ההזדמנות לשפר את החוק במידה ניכרת.

יצחק גלנטי: תודה רבה למציע לחבר הכנסת פרץ עמיר.

יצחק גלנטי: אם אתה תמשיך במתן תשבחות מהסוג הזה, לאן נגיע.

יצחק גלנטי: ..

יצחק גלנטי: אחת הבעיות שיש לנו בוועדה הזאת, שיש לנו ייעוץ משפטי מכל הרוחב נקרא לזה, באופן מאוד מוצלח.

יצחק גלנטי: מה שקורה הוא שכתוצאה מזה ישנן ועדות נוספות בכנסת שלוטשות עיניים אל הייעוץ המשפטי שלנו ואז לוקחים מאיתנו יועצים שהם מן השורה הראשונה ודי לחכימא ברמיזא.

יצחק גלנטי: בואו וניכנס כעת לנושא עצמו.

יצחק גלנטי: אני מבקש להקריא את סעיפי החוק.

ליטל שוורץ: הצעת חוק גמול חייל בשרות סדיר, התשס"ח-2008.

רן כהן: חייל/חיילת.

אריאלה קלעי: חייל כולל גם את חיילת.

יצחק גלנטי: חייל נחשב לחיילת.

נעה בן-שבת: נתקן לחיילת בשירות סדיר.

יצחק גלנטי: חייל זה מונח.

עמיר פרץ: אם לא מפריע לכם משפטית נעשה / אז הכל יסתדר.

נעה בן-שבת: לא, אנחנו לא יכולים בשם חוק כזה.

אריאלה קלעי: אפשר להגיד לחיילים בשרות סדיר אולי זה יהיה עדיף.

עמיר פרץ: חוץ מזה זה לא שירות סדיר זה שירות חובה.

עמיר פרץ: שרות סדיר זה כולל קבע.

רוני קציר: שרות סדיר לפי חוק זה שירות חובה בלבד, זו הגדרה פנימית בצבא.

עמיר פרץ: על פי המשתמע, סדיר הוא גם איש קבע.

יצחק גלנטי: אני מבקש להבא להסדיר את זה בין שר הביטחון לשעבר לבין צמרת צה"ל מצד שני.

עמיר פרץ: אם הוא אומר אז זה בסדר גמור.

ליטל שוורץ: הגדרות 1.

ליטל שוורץ: בחוק זה גמול סכום של 2,500 שקלים חדשים לחודש, לרבות תוספות לסכום זה לפי הוראות סעיף 3.

ליטל שוורץ: "הענקות חודשיות" - תשלומים חודשיים שצבא הגנה לישראל או גורם אחר שאצלו מבוצע השירות הסדיר, משלם לחייל בשל מצבו האישי, המשפחתי או הכלכלי, לפי זכאות הקבועה בפקודות הצבא, או בהוראות של אותו גורם; "חייל" – מי שמשרת בשירות סדיר לפי הוראות פרק ג' לחוק שירות ביטחון {נוסח משולב}, התשמ"ו-1986, למעט במסגרת התחייבות לשירות קבע; עמיר פרץ: רק לחדד גבירתי, זה כולל גם את אנשי שרות הביטחון שנמצאים במשטרה או בכל מקומות האחרים.

רוני קציר: הערה טכנית, למעט במסגרת שירות קבע מבחינה משפטית זה מיותר.

יצחק גלנטי: כל מלה מיותרת היא רק מכשילה.

נעה בן-שבת: זה מופיע בחוקים אחרים נדמה לי.

רוני קציר: חוק שרות הקבע לא מוסדר בחוק, הדבר היחידי שמוסדר בחוק זה הגימלאות של שרות הקבע, בחוק שרות הקבע גמלאות.

רוני קציר: אבל חוק שירות בטחון, המקום היחידי שמזכיר בו קבע זה בסעיף של ההתנדבות.

רוני קציר: נאמר שזה לא ההתנדבות לקבע, אבל שירות סדיר זה שירות חובה לפי הדברים.

ליטל שוורץ: "לוחם תומך לחימה" – כהגדרתם בפקודות הצבא.

ליטל שוורץ: פקודות הצבא כמשמעותם בחוק השיפוט הצבאי, התשט"ו-1955.

ליטל שוורץ: "השר" – שר הביטחון.

ליטל שוורץ: הזכות לגמול 2.

ליטל שוורץ: חייל זכאי לגמול לכל חודש מחודשי שירותו כמפורט להלן: לגבי חייל – לכל חודש מהחודש ה-25 לשירותו ולא יותר מ-12 חודשים.

ליטל שוורץ: לגבי חיילת –לכל חודש מהחודש ה-16 לשירותה ולא יותר מ-8 חודשים.

יצחק גלנטי: אפלייה לטובה של הנשים.

נעה בן-שבת: בעצם דווקא שומרים פה על שלישי מהשרות.

נעה בן-שבת: סליחה, אמור להיות מהחודש ה-17.

וילמה מאור: וחיילת כל חודש מהחודש ה-17, ולא יותר משמונה חודשים.

נעה בן-שבת: כן.

ליטל שוורץ: תוספת לגמול 3 (א)(1) לחייל בתפקיד תומך לחימה תשולם תוספת לגמול בסך 500 שקלים חדשים לחודש.

יצחק גלנטי: סליחה, צריך לעקוב אחר זה.

ליטל שוורץ: (2) לחייל בתפקיד לוחם תשולם תוספת לגמול בסך 1,000 שקלים חדשים לחודש.

ליטל שוורץ: (ב) סכום הגמול והסכומים הנקובים בסעיף קטן (א) יעודכנו ב-1 בינואר בכל שנה (בסעיף קטן זה – יום העדכון), בהתאם לשיעור עליית המדד החדש לעומת המדד הבסיסי, לעניין זה "המדד החדש" – המדד שפורסם לאחרונה לפני יום העדכון; "המדד הבסיסי" – המדד שפורסם בחודש שלפני תחילתו של חוק זה; "מדד" – מדד המחירים לצרכן שמפרסמת הלשכה המרכזית לסטטיסטיקה.

ליטל שוורץ: גמול והענקה חופשית 4.

ליטל שוורץ: חייל הזכאי להענקות חודשיות ישולם לו, במקום הגמול שהוא זכאי לו לפי חוק זה, ההפרש החיובי שבין הגמול כאמור לבין אותן הענקות חודשיות; מועד תשלום הגמול 5.

ליטל שוורץ: הגמול ישולם ב-1 לחודש שלאחר החודש שבעדו הוא משולם.

ליטל שוורץ: ביצוע ותקנות 6.

ליטל שוורץ: השר ממונה על ביצוע חוק זה, והוא רשאי להתקין תקנות בכל הנוגע לביצועו, לרבות בעניינים אלה; אופן חישוב הגמול; אופן ביצוע התשלום; סוגי תפקידים נוספים שייחשבו תפקידי לוחם או תומך לחימה, לפי העניין.

ליטל שוורץ: תחילה 7.

ליטל שוורץ: תחילתו של חוק זה ב-1 לחודש שלאחר יום פרסומו (בחוק זה – יום התחילה).

ליטל שוורץ: הוראות מעבר 8.

ליטל שוורץ: ב-12 החודשים שלאחר יום התחילה ייקראו את סעיף 2 בשינויים אלה.

ליטל שוורץ: בפסקה (1) במקום הסייפא החל במילים "מהחודש ה-25", יבוא "מהחודש ה-31 ולא יותר מ-6 חודשים".

ליטל שוורץ: ; בפסקה (2) במקום הסייפא החל במילים "מהחודש ה-17" יבוא מהחודש ה-21 ולא יותר מ-4 חודשים.

רן כהן: הצעת חוק יפה.

יצחק גלנטי: הייתי שואל שאלה לגבי ביצוע ותקנות סעיף 6.

יצחק גלנטי: השר ממונה על ביצוע חוק זה.

נעה בן-שבת: שר הביטחון.

נעה בן-שבת: שר הביטחון מופיע בהגדרה במלה "השר".

יצחק גלנטי: והוא רשאי להתקין תקנות האם לא נכון באישור הוועדה.

יצחק גלנטי: אני מתייחס לכך שהשר רשאי להתקין תקנות באישור הוועדה.

יצחק גלנטי: מקובל עליכם?

רן כהן: כן.

רן כהן: אדוני היושב ראש, שאלתי שאלה את חבר הכנסת עמיר פרץ האם בסיכומו של דבר זה יוצא מעבר לשכר מינימום או פחות?

רן כהן: אני מבין שיש תוספות בסעיף 3.

עמיר פרץ: עדיין זה פחות.

עמיר פרץ: היום שכר המינימום עומד על 3,710 שקלים.

יצחק גלנטי: לדעתי, זה צריך להיות בכל מקרה.

יצחק גלנטי: אסור שיהיה לו קשר כלשהו לביטוי שכר.

רן כהן: זאת הבעיה.

רן כהן: לכן זה נקרא גמול.

יצחק גלנטי: אין קשר, ולכן אין להזכיר את הביטוי שכר מינימום במסגרת.

רן כהן: או השכר בכלל.

יצחק גלנטי: נמצא פה נציג האוצר?

עמיר פרץ: נמצא כאן.

יצחק גלנטי: נשמח לשמוע את דעתכם בעניין.

יעקב ברקאי: דעתנו, היא דעת הממשלה.

יצחק גלנטי: אז מקובל עליכם.

יעקב ברקאי: לא.

יצחק גלנטי: לא מקובל.

יצחק גלנטי: אז לא יכול משהו שמקובל גם אם זה מקובל על הממשלה לא בהכרח מקובל על האוצר.

יצחק גלנטי: מה לא מקובל עליכם?

עמיר פרץ: הם מתנגדים לחוק.

עמיר פרץ: החלטה, לא בגלל שום דבר.

יעקב ברקאי: אמרתי בדיון הקודם, כמו שאמר חבר הכנסת עמיר פרץ, היו על זה דיונים בוועדת בן-בסט.

יעקב ברקאי: במסגרת ועדת בן בסט אמרנו את דעתנו שנכון לבצע את שרות החובה, ובמקביל להעלות את התגמול או את השכר של שרות החובה, שנכון לעשות את זה במקביל לקיצור שרות החובה היות וההמלצות של ועדת בן בסט לא אומצו כרגע בגלל המצב הביטחוני אחרי אוגוסט 2007, אז זה לא רלבנטי כרגע.

יעקב ברקאי: אנחנו מתנגדים כמובן.

אריאלה קלעי: זאת עמדת ממשלה.

יעקב ברקאי: כל הממשלה, זאת אומרת אין פה משהו שהוא באמצע.

יצחק גלנטי: בכל מקרה אני מבין שההתנגדות זו לא התנגדות תקציבית או משהו מעין זה.

יעקב ברקאי: כרגע היא תקציבית.

יצחק גלנטי: התנגדות עקרונית ללא שום קשר אם זה תקציבי או לא תקציבי.

רן כהן: אבל חשוב לדעת מה עמדת משרד הביטחון.

יצחק גלנטי: עמדת משרד הביטחון כעמדת הממשלה.

יעקב ברקאי: עמדת משרד הביטחון כעמדת הממשלה, ההצעה היא בעלות תקציבית מאוד גבוהה ובתנאים הקיימים אין אפשרות לבצע אותה.

וילמה מאור: האוצר לא הגיש לנו עלות תקציבית של ההצעה.

יעקב ברקאי: לגבי העלות התקציבית הנוסח כמו שהוא עכשיו לא היה הנוסח המקורי.

יעקב ברקאי: הנוסח המקורי – הגשנו הארכת עלות שעמדה באזור הארבעה מיליארד שקלים.

יעקב ברקאי: כמו שזה מנוסח עכשיו בשלוש דקות ניסינו לעשות פה איזושהי הערכה נגזרת, בסביבות המיליארד שקלים.

יצחק גלנטי: סליחה, האם ההצעה הזאת לא היתה בידיכם - - -

עמיר פרץ: 500 מליון ב-2009.

יעקב ברקאי: ביישום המקסימלי אם לדייק.

עמיר פרץ: אם שנה אתה אומר לפי שליש, זה יכול להגיע למיליארד לשנה בסוף התכנית.

יצחק גלנטי: זה יהיה ממילא בכנסת הבאה.

עמיר פרץ: תוך שבועיים גומרים את החוק.

יצחק גלנטי: האם זה מקובל על יושב ראש - - -

אלדד שקד: מבדיקה שאנחנו עשינו, הערכה טיפה יותר גבוהה זה כמיליארד וחצי.

אלדד שקד: זאת אומרת בחצי מזה בתקופת המעבר.

רן כהן: יש לשער שזו הערכה מוגזמת.

נעה בן-שבת: מבחינת ההגדרה, יש פה הגדרה של הענקות חודשיות.

נעה בן-שבת: רצינו לוודא שזה קולע לתשלומים שמשלמים הצבא, אני מבינה שגם בגורמים הנוספים.

רוני קציר: על פניו זה מכסה את כל התשלומים.

רוני קציר: אם יש פה הערה קטנה מבחינת הניסוח אם צריך להוסיף משהו או להוריד נראה בהמשך.

רוני קציר: זה לא קריטי בשלב הזה.

רוני קציר: אבל בגדול זה כן.

רן כהן: אדוני היושב ראש, למרות ההתנגדות של הממשלה, בכל זאת הצעת החוק צודקת ולכן צריך להעביר אותה.

יצחק גלנטי: חייב לציין פה שיש לא רק התנגדות של הממשלה יש פה גם התנגדות של הנהלת הקואליציה.

רן כהן: זה כופה רק עלייך ועליו לא, עליי לא.

רן כהן: היו"ר יצחק גלנטי: מה לעשות, יש פה גם קואליציה ואופוזיציה.

רן כהן: אבל היות ומדובר בסך הכל נכון לרגע הזה, צריך לעלות לקריאה ראשונה, נראה לי שנעלה ונצביע על זה, ונתגמש.

רן כהן: הצבעה.

רן כהן: הצבעה בעד – רוב נגד – אין מתנגדים – אין ההצעה להעלות את הצעת חוק שכר מינימום לחיילים בשירות סדיר, התשס"ח-2007 התקבלה.

יצחק גלנטי: ההצעה התקבלה ברוב, אין מתנגדים, אין נמנעים.

יצחק גלנטי: ההצעה מאושרת להעלאה לקריאה ראשונה.

יצחק גלנטי: תודה רבה.